बॉलिवुड फिल्म इंडस्ट्री रीमा लागू के अचानक निधन से शोक में पूरी तरह डूबी है। गुरुवार को आधी रात हार्ट अटैक की वजह से उनकी मौत हो गई। इस दुखद खबर को सुनते ही बॉलिवुड, टीवी और मराठी फिल्म जगत की हस्तियों ने उनके प्रति सहानुभूति जताई। अपने संदेश के जरिए रीमा लागू को श्रद्धांजलि देने वाले सितारों की लिस्ट देखते ही देखते काफी लंबी हो गई। इस लिस्ट में एक और नाम जुड़ा और वह हैं रेणुका शहाणे का, जिन्होंने राजश्री प्रॉडक्शन की फिल्म ‘हम आपके हैं कौन’ में उनकी ऑनस्क्रीन बेटी के किरदार में नज़र आई हैं। रेणुका ने रीमा लागू की कुछ अनदेखी तस्वीरों के साथ-साथ दिल को छू लेने वाला मेसेज भी शेयर किया है। रेणुका ने अपने इस मेसेज में लिखा है, ‘एक बार मैंने अपना कैमरा लेकर आपसे पूछा था कि क्या मैं आपके ब्लैक ऐंड वाइट फोटोज़ ले सकती हूं…आप थोड़ी शर्माई थीं लेकिन आपने मुझे अनुमति दे दीं कि मैं जो एक्सपेरिमेंट करना चाहती हूं वह करूं…मैं आपकी मिरर के साथ तस्वीर लेना चाहती थी… आप फोटोज़ देखकर रोमांचित थीं, लेकिन वे तस्वीरें आपकी खूबसूरती को मैच नहीं कर रही थीं…और हिन्दी फिल्में जो आपने कीं, वे आपके शानदार टैलंट का न्याय नहीं कर सकतीं और और यहां तक कि जिंदगी ने भी आपके साथ न्याय नहीं किया और इतनी जल्दी आपको हमसे दूर ले गई!’ आपकी वे ब्लैक ऐंड वाइट तस्वीरें मैं बहुत ही भारी और दुखी मन से यहां शेयर कर रही हूं। यह आखिरी चीज है जिसे आपके श्रद्धांजलि के तौर पर मैं शेयर कर रही हूं। आपकी आत्मा को शांति मिले मेरी सुंदर रीमाताई।’